PROJEKTS uz: 16.09.2026.
vēlamais izskatīšanas laiks: domē  – 24.09.2026.
sagatavotājs un ziņotājs: Anita Snigireva

PROTOKOLLĒMUMS

Par zvērināta revidenta apstiprināšanu
Likuma “Par pašvaldību budžetiem” 36. panta pirmajā daļā noteikts, ka pašvaldības budžeta sastādīšanas un izlietošanas atbilstību likumiem, Ministru kabineta noteikumiem un domes lēmumiem ne retāk kā reizi gadā kontrolē domes uzaicināts zvērināts revidents vai zvērinātu revidentu komercsabiedrība.
Pamatojoties uz Pašvaldību likuma 74. pantu un atbilstoši Publisko iepirkumu likuma 9. panta divdesmit pirmās daļas 4. punktam, Ādažu novada pašvaldība veica iepirkumu “Finanšu pārskatu revīzijas pakalpojumi” par pašvaldības un tās kapitālsabiedrību 2026. un 2027. gada finanšu pārskatu revīzijas pakalpojumiem. 

Iepirkumā tika saņemti 2 pretendentu piedāvājumi - SIA “REVIDENTS UN GRĀMATVEDIS”, un SIA “A.KURSĪTES AUDITORFIRMA”.
Pašvaldības Iepirkumu komisija 2026. gada 11. augustā atbalstīja līguma slēgšanu ar SIA “REVIDENTS UN GRĀMATVEDIS” par saimnieciski izdevīgāko piedāvājumu finanšu pārskatu revīzijas pakalpojumiem 2026. un 2027. gadam, par kopējo līgumcenu 29 900 EUR bez PVN (protokols Nr. 5-6-2026/136-3). 
Pamatojoties uz Ādažu novada pašvaldības 2023. gada 14. jūnija saistošo noteikumu Nr.18/2023 “Ādažu novada pašvaldības nolikums” 45., 60. punktu un Iepirkumu komisijas lēmumu (protokols Nr. 5-6-2026/136-3), atklāti balsojot, ar ___ balsīm "Par", "Pret" – __, "Atturas" – __, PAŠVALDĪBAS DOME NOLEMJ:
Uzaicināt SIA “REVIDENTS UN GRĀMATVEDIS” slēgt līgumus ar Ādažu novada pašvaldību par pašvaldības un tās kapitālsabiedrību 2026. un 2027. gada finanšu pārskatu revīzijas pakalpojumiem.
___________________________

Nosūtīt/izsniegt norakstus:

JID, CKS, ĀŪ, ĀS, ĀN - @, GRD - 1 eks. un @

